Apr 11,2017
వేతనాలు పెరగొచ్చు..
న్యూఢిల్లీ : ప్రస్తుత ఆర్థిక సంవత్సరం (2017-18)లో కార్పొరేట్‌ కంపెనీలు తమ ఉద్యోగుల వేతనాలను 5-10శాతం పెంచే యోచనలో ఉన్నట్టు జీనియస్‌ కన్సల్టెంట్స్‌ సర్వేలో వెల్లడైంది. ఈ సర్వే ప్రకారం, వివిధ కంపెనీల్లో కొత్త ఉద్యోగాల సృష్టి, పాతవారి స్థానంలో కొత్తవారిని భర్తీ చేసే అవకాశాలు ఉన్నట్టు పేర్కొంది. తమ సర్వేలో 70శాతం మంది ఇదే విషయాన్ని వెల్లడించినట్టు వివరించింది. కంపెనీలు 1-15శాతం వరకు ఉద్యోగ నియామకాలు పెరిగే అవకాశం ఉందని 62శాతం కార్పొరేట్‌ కంపెనీలు తమ అభిప్రాయాన్ని తెలిపినట్టు తెలిపింది. దీనికితోడు పెద్దనోట్లు రద్దు ప్రభావం కొత్త ఉద్యోగాల భర్తీపై ఉండబోదని 73శాతం కంపెనీలు చెప్పినట్టు ఈ సర్వే తెలియజేసింది.
మీ స్నేహితులకు రికమెండ్ చెయ్యండి